Allosaurus
Store norske leksikon,Realfag,Paleontologi,Virveldyr,Krypdyr,Dinosaurer
Allosaurus var en slekt med store, kjøttetende dinosaurer. De var antakelig de vanligste kjøtteterne i den sene juraperioden. Tusenvis av fossile knokler er funnet av tallrike individer; fra unger på 1 meters lengde til kjemper på 12 meter.
Beskrivelse Allosaurus var tobeint med store, kraftige bakben, relativt små forben med kraftige 25 cm lange klør, og lang hale. De kunne bli opptil 10 meter lange og veie opptil 4 tonn (dog finnes det et eksemplar på 12, 7 meter beskrevet som Epanterias amplexus, men som kan tilhøre Allosaurus). De hadde store hoder med små hornliknende utvekster over øynene og omtrent 70 lange, skarpe tenner i kjevene. Utbredelse Slekten var særlig vanlig i sen jura i Nord-Amerika (Morrison Formation), hvor fire av de fem kjente artene er funnet:  typearten Allosaurus fragilis  Allosaurus amplus   Allosaurus lucasi   Allosaurus jimmadseni (ennå ikke formelt beskrevet)  Et eksemplar av Allosaurus fragilis  ble funnet i Portugal, hvor også den siste arten Allosaurus europaeus er funnet. Systematikk Allosaurus hører til i dinosaurordenen Saurischia, underorden Theropoda. Populærkultur Allosaurus hadde en hovedrolle i flere av episodene av BBC-serien "Walking with Dinosaurs" fra 1999. Les mer i Store norske leksikon dinosaurer